  Майя Бывальцева Удмуртилэн азьвыл тӧроезлэсь ужзэ судын эскеронын вис каризы, Александр Соловьёвез эмъяськонние интыязы. Со сярысь элькунысь Выли суд бордын ужась суд департаментлэн управлениезлэн пресс-службаез вылэ чӧлскыса «Интерфакс» ивортэ. Судлэн тӧроез верамъя, Соловьёв стационарын эмъяське, но кыӵе висён солэн, ӧз вера. Солэн кылъёсызъя, Удмуртилэсь азьвыл тӧрозэ эмъюртэ выжтэмлэсь азьвыл суд янгышатон ласянь туконъёсты (доказательствоосты) эскеронэз азьланьтэ вал. Суд улэ кыскем мурт янгыше уськытон пумысен ӧз вераськы на, берлогес вераськоз шуиз. Тодэ вайытом, улосвыллэсь азьвыл тӧрозэ 139 миллион манет взятка басьтэмен янгыше уськыто. Александр Соловьёвез 2017-тӥ арын 4-тӥ оштолэзе ӝегатӥзы. Уголовной ужез Дэри ёрос суд эскере. Удмуртилэн азьвыл тӧроезлэн ужезъя адӟисьёслэн лыдметазы 170 адями пыртэмын. Тегъёс: Удмуртия АлександрСоловьёв судъёс уголовнойуж  